Die saamsteller het ‘n ope uitnodiging gerig om vir bydraes te vra en meer as 1000 gedigte van 93 digters ontvang. Die keuse is hoofsaaklik gegrond op meriete, alhoewel, volgens die samesteller, party gedigte met hoë meriete nie gekeur is nie omdat hulle tematies nie geskik was nie. Volgens die inleiding is daar toe 50 gedigte van 50 digters geplaas. Ek tel net 49, maar Winternag verskyn ook voor die inleiding.
Heelwat van die gedigte handel oor Eugene Marais of die tydvak waarin hy geleef het. Daar is ook ‘n paar wat in gesprek tree met die gedig Winternag. Dan is daar ook ‘n paar wat nie noodwendig daarby inpas nie, maar net goeie of mooi gedigte is.
Dis vir my interessant om die name van die digters op die internet op te soek en meer oor hulle te wete te probeer kom. Hier is die lys:
Ek het ‘n Engelse vertaling van hierdie gedig van hom iewers gelees op die Net…weet nie of dit Wiki was nie. Eugene Marais is een van my baie groot gunstelinge. Ek gaan kyk of ek die boek kan bestel, dankie! Hierdie lys name is totaal onbekend vir my, sal kyk wat ek kry. Dis snaaks hoe mens aanklank vind by sommige digters/skrywers en ander nie. Ek het onlangs op ‘n Engelse ou (blog) afgekom wat dig en al gepubliseer het, hy dig nogal regtig soos ek daarvan hou, nie rigid nie. Geniet jou verlof, ek is ook nou af. Skielik ‘n week vroeer afgekry na ‘n “bug” by die skool! Ek gee natuurlik glad nie om dat hierdie “bug” sy “verskyning” gemaak het nie! 🙂